William Martinussen

William Andreas Joachim Martinussen (født 12. mars 1856 i Bø i Vesterålen, død 23. mars 1945Gravsøk hos William Martinussen i Slekt og Data Gravminnebasen. Besøkt 2. november 2023.) var en norsk politiker (V). Han var ordfører i Bø i 40 år, i periodene 1889-1910 og 1917-1934, og varaordfører 1885-1888.Ifølge Ein bygdehøvding. Norges ordførere 1929-1931 oppgir at han var ordfører fra 1893. Fra 1898 til 1900 var han møtende 1. suppleant (vararepresentant) på Stortinget for Nordlands amt. Han var leder for Nordland amtsting/fylkesting i 40 år.

Bakgrunn og yrkeskarriere
Martinussen var eldst av 15 søsken. Han var i tidlige år fisker, og ble jektestyrmann som 22-åring, da han førte sin fars jekt til Bergen med fisk. Fra 1882 var han handelsmann, poståpner og dampskipsekspeditør i Straumsjøen, der han også drev et småbruk. Martinussen var avholdsmann og målmann (nynorsktilhenger). Som ordfører var han blant annet opptatt av å få bygd veier i kommunen. Mens han satt på Stortinget, var han utsending til fiskeriutstillingen i London. Martinussens svigerfar John Røst Olsen var ordfører i Bø 1863-64 og 1881-88.

Pådriver for Risøyrenna
William Marthinussen arbeidet over tid for «farbargjørelsen» av Risøysundet mellom Andøya og Hinnøya, og for å få den nye Risøyrenna oppmudret.

For å forklare nødvendigheten av at dette prosjektet ble realisert, gikk flere kommu­ner etterjulsvinteren 1911 sammen om en deputasjon til hovedstaden før saken om Risøyrenna ble behandlet i Stortinget. William Marthinussen var deltager i denne deputasjonen.

I senere tid
I ei bok om forsikringsselskapet Nordlys lanserte forfatteren Bjørn Barth Jacobsen i 2008 en teori om at Knut Hamsuns skikkelse Benoni Hartvigsen var modellert etter William Martinussen. Hamsun bodde i Bø fra 1877 til 1879. Teorien ble imidlertid avvist av Hamsun-biograf Ingar Sletten Kolloen.NRK: – Hamsuns Benoni var vesteråling (23. januar 2009, besøkt 12. oktober 2012)

En byste av William Martinussen står i Bø kommunehus. Bysten er utformet av Ole Johan Søberg.Felix Gratland: Gløggsynt, hag og hendt: Historien om treskjæreren Ole Johansen Søberg, del 1 (på Kuling.net, opprinnelig fra årboka Bøfjerding 1984, besøkt 12. oktober 2012)

 Kilder 
 Elisif Jensen og Finn Myrvang: Ein bygdehøvding (på Kuling.net, opprinnelig fra årboka Bøfjerding 1983, besøkt 12. oktober 2012)
 Thor M. Andersen (red.): Norges ordførere 1929-1931. A.M. Hanches Forlag, Oslo 1931, s. 262 (digitalisert av Nasjonalbiblioteket)
 Biografi hos Norsk samfunnsvitenskapelig datatjeneste (besøkt 12. oktober 2012)

 Referanser 

 Eksterne lenker 


Kategori:Venstre-ordførere i Nordland
Kategori:Ordførere i Bø i Vesterålen
Kategori:Vararepresentanter til Stortinget
Kategori:Nynorskforkjempere